
                                                                         Anexa nr.1 la P.H.C.L. nr. 61/20.10.2023
Cuantumul maxim și situațiile deosebite pentru care se acordă ajutoarele de

urgență din bugetul local

          1.Acordarea ajutoarelor de urgență în caz de boală :  în cazul în care persoanele care suferă de boli grave, probleme medicale grave, la persoane minore și adulte, dovedite cu acte medicale de specialitate, ce necesită investigații medicale la clinici  de specialitate, intervenții chirurgicale, tratament medical de specialitate, procuparea unor dispozitive medicale, achiziția unei proteze sau altfel de dispozitive medicale, cu prescripția medicului din care să rezulte starea de urgență, în situația în care familiile au venituri reduse.

          Cuantumul ajutorului de urgență pentru aceste situații se va stabili de către ordonatorul principal de credite în funcție gravitatea situației, dovedită prin documente justificative, prin dispoziția Primarului.
   2.(1) Acordarea ajutoarelor de urgență familiilor sau persoanelor singure, care se află în situație de risc datorate : calamităților natural (cutremure, incendii, furtuni, alunecări de teren , căderi de arbori, grindină, etc.), precum și accidente (rutiere, feroviare, aeriene ), respectiv și alte situații, cum ar fi: decesul ambilor părinți când copiii minori sunt preluați de familii cu venituri mici, familiile cu mulți copii ai căror părinți ajung inspți de muncă din diferite cauze, sprijinirea unor persoane fără venituri în vederea punerii în legalitate pe linie de evidenţă şi stare civilă, acordarea de produse, obiecte de îmbrăcăminte sau alte categorii de bunuri de strictă necesitate familiilor sau persoanelor singure aflate în situații deosebite, care pot conduce la riscul de excluziune socială;
   (2) Se vor acorda ajutoare de urgenţă salariatilor din cadrul aparatului de specialitate al primarului comunei Cornățelu, precum și consilierilor locali, care se află în situație de risc datorate: calamităților naturale (cutremure, incendii, furtuni, alunecări de teren, căderi de arbori, grindină, etc), precum şi accidente (rutiere, feroviare, aeriene), respectiv și alte situații, cum ar fi: deces părinţi, boală.
   (3) Cuantumul ajutorului de urgență la situațiile prevăzute la art. 2, alin. (1) si (2) se va stabili de către ordonatorul principal de credite în functie de gravitatea situației dovedită prin documente justificative, prin dispoziția Primarului.

   3. Ajutoare de înmormântare:
  (1) În cazul decesului unei persoane beneficiare de ajutor social, a persoanelor fără venit, sau fără locuință, sau fără aparținători legali, în cazul decesului unei persoane singure, sau al unei persoane dintr-o familie ale cărei venituri pe membru de familie sunt sub limita nivelului venitului minim garantat pentru o singură persoană, când persoana nu a avut asigurate contribuțiile la fondul asigurărilor sociale şi de sanatate, urmaşii neputând beneficia de ajutor de înmormantare din partea altor instituţii.

         Se pot acorda ajutoare băneşti în suma de maximum 1000 lei, pe baza anchetei sociale şi a actelor doveditoare, prin dispoziția Primarului.
  2) În cazul decesului persoanei vârstnice, definită în sensul Legii nr.17/2000, republicată, privind asistența socială a persoanelor vârstnice, lipsită de susținători legali sau când aceştia nu pot să îşi îndeplinească obligațiile familiale datorită veniturilor reduse. Acest ajutor se acordă doar în situația în care persoana vârstnică decedată a avut domiciliul în comuna Lunguletu, nu figura ca beneficiară de ajutor social, stabilit în condițiile Legii nr. 416/2011 privind venitul minim garantat, modificată şi completată ulterior, nu figura ca asigurat în sistemul asigurărilor sociale de stat. Ajutorul se acordă susținătorilor legali, doar în situația în care aceştia nu au beneficiat de ajutor de deces din partea altor instituții sau, în lipsa reprezentanților legali, oricărei persoane care a asigurat serviciile funerare fără a beneficia de ajutor de înmormântare din partea altor instituții, cu condiția prezentării documentelor justificative în original care să ateste cheltuielile de înmormântare.
   Se pot acorda ajutoare băneşti în suma de maximum 500 lei pe baza anchetei sociale şi a actelor doveditoare, prin dispoziția Primarului.
  (3) În cazul decesului unei persoane în străinătate, pentru repatrierea căreia familia trebuie să suporte costuri foarte mari, însă aceasta nu poate să îşi îndeplinească obligațiile legale datorită veniturilor reduse. Ajutorul se acordă susținătorilor legali, doar în situația în care aceştia nu au beneficiat de ajutor de deces din partea altor instituții sau, în lipsa susținătorilor legali, oricărei persoane care a asigurat serviciile funerare fără a beneficia de ajutor de înmormântare din partea altor instituții, cu condiția prezentării documentelor justificative în original care să ateste cheltuielile de înmormântare. Cererea de acordare se depune la Primăria comunei Cornățelu în termen de 30 de zile lucrătoare de la eliberarea Certificatului de deces.
          Se pot acorda ajutoare băneşti în sumă de maximum 2000 lei, pe baza anchetei sociale și a actelor doveditoare, prin dispoziția Primarului.

